CELEX: C2007/223/07
Language: sl
Date: 2007-09-22 00:00:00
Title: Zadeva C-334/07 P: Pritožba, ki jo je 18. julija 2007 vložila Komisija Evropskih skupnosti zoper sodbo Sodišča prve stopnje (peti razširjeni senat), razglašeno 3. maja 2007 v zadevi T-357/02, Freistaat Sachsen proti Komisiji Evropskih skupnosti

22.9.2007   
            
            
               SL
            
            
               Uradni list Evropske unije
            
            
               C 223/6
            
         Pritožba, ki jo je 18. julija 2007 vložila Komisija Evropskih skupnosti zoper sodbo Sodišča prve stopnje (peti razširjeni senat), razglašeno 3. maja 2007 v zadevi T-357/02, Freistaat Sachsen proti Komisiji Evropskih skupnosti
   (Zadeva C-334/07 P)
   (2007/C 223/07)
   Jezik postopka: nemščina
   Stranki
   
      Pritožnica: Komisija Evropskih skupnosti (zastopnik: Kilian Gross, zastopnik)
   
      Druga stranka v postopku: Freistaat Sachsen
   Predlogi pritožnice:
   
               —
            
            
               izpodbijana sodba Sodišča prve stopnje z dne 3. maja 2007 v postopku Freistaat Sachsen proti Komisiji Evropskih skupnosti (T-357/02) naj se v celoti razveljavi;
            
         
               —
            
            
               o zadevi naj se dokončno odloči in tožba naj se zavrne kot neutemeljena;
            
         
               —
            
            
               tožeči stranki v postopku v glavni stvari naj se naložijo stroški pritožbenega postopka in postopka na prvi stopnji v zadevi T-357/02.
            
         Pritožbeni razlogi in bistvene trditve
   Komisija meni, da izpodbijana sodba krši člen 88(2), tretji pododstavek, ES, člen 249(2) ES, člen 254(2) ES, člen 3 in nadaljnje Poslovnika ter člen 10(1) Uredbe o oprostitvi za MSP, saj je Sodišče prve stopnje spregledalo, da je bil opravljen preizkus zakonitosti izpodbijane odločbe (2003/226/ES) (1), ki izključno ustreza predpisom Uredbe o oprostitvi za MSP (Uredba (ES) št. 70/2001) (2).
   Uredba o oprostitvi MSP naj bi začela veljati pred sprejetjem izpodbijane odločbe in je bila ustrezno neposredno uporabna. Tako pomeni edini veljavni pravni okvir. Sodišče prve stopnje po mnenju Komisije napačno zanika uporabnost Uredbe o oprostitvi za MSP, ker nepravilno meni, da naj bi Uredba o oprostitvi MSP v primeru izpodbijane odločbe učinkovala retroaktivno.
   Podredno Komisija zatrjuje, da izpodbijana sodba krši tudi člen 2(2) in člen 4(5) Poslovnika (Uredba (ES) št. 659/1999) (3), ker je Sodišče prve stopnje napačno ocenilo preizkus in zahteve glede popolne priglasitve.
   
      (1)  UL L 91, str. 13.
   
      (2)  UL L 10, str. 33.
   
      (3)  UL L 83. str. 1.